РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 2 / 20.09.2016Г.

ИЗБОРИ ЗА ПРЕЗИДЕНТ И ВИЦЕПРЕЗИДЕНТ НА РЕПУБЛИКАТА И НАЦИОНАЛЕН РЕФЕРЕНДУМ

На 20 септември 2016 г. от 18:00 часа се проведе заседание на Районната избирателна комисия Благоевград, при следния Д н е в е н р е д:

1.Проект на решение относно определяне на броя на членовете на СИК съобразно броя на избирателите в съответната секция

2.Проект на решение относно формиране на единните номера на избирателните секции в изборния район

3.Проект за решение относно създаване на работни групи от специалисти в помощ на РИК

4.Доклади по писма

5.Разни

ПРИСЪСТВАХА:

Мартин Бусаров, Йордан Симонски, Милена Велкова, Мехмед Вакльов, Елена Панчева, Маргарита Тодорова, Димитър Колев, Илия Милев, Емил Дерменджиев, Вилислав Балев, Йорданка Борисова, Изабела Божилова Мартин Лалев, Биляна Петачка, Янко Иванов

ОТСЪСТВАХА:

Мария Стойнева, Юрфан Делиев

Заседанието бе открито в 18.00 ч. и председателствано от –Мартин Бусаров - председател на комисията. \*

Мартин Бусаров:

Скъпи колеги, откривам заседанието на Районната избирателна комисия – Благоевград.

Имате проекта за дневен ред , ако някой има нещо да добави, моля, ако не , предлагам ви и да приемем за начало дневния ни ред.

Колеги, който е съгласен с предложения дневен ред и допълненията, направени досега, моля да гласува.

Гласували 15 членове, от които ЗА 15 И ПРОТИВ няма

Дневният ред е приет.

По първа точка:

М.Бусаров:

Колеги, знаете,че се разпределихме по общини, бях помолил да се провери дали всички заповеди на кметовете на общини за образуване на секциите на територията на всяка община са влезли в сила.

Имам доклада Ви, както виждам всяка заповед е влязла в сила. В този случай сме обвързани от Изборния кодекс и решение на ЦИК, да се произнесем с решение на РИК, с което да определим броя на членовете на СИК , съобразявайки се с броя на избирателите в конкретните секции.

Изготвил съм проект за решение. Пред Вас е. Ако някой има предложения, моля.

Мартин Лалев:

Колеги, имам предложение или по-скоро е коментар, виждам , че за ПСИК се предлага 5 члена, добре, обаче имаме две урни, два чувала, пътуване. Имаме и 8 партии, за попълване на състава на ПСИК. С 5 члена мисля, че ще е хаос, и няма да могат колегите в СИК да се справят.

От залата:

Да, наистина, нека да променим проекта за решение в тази част.

М.Бусаров:

Колеги, разбирам , за да не подлагам на гласуване текст по текст, съм склонен да си оттегля предложението за 5 члена на ПСИК, и го правя. Оттеглям в частта за членове на СИК, броя на 5. Приемам като проект този с 7 члена. И нека да го прогалсуваме.

Колеги , предлагам на вашето внимание проект за решение

Р3

ОТНОСНО: определяне броя на членовете на СИК за произвеждане на изборите за президент и вицепрезидент и за националния референдум, насрочени на 06 ноември 2016г.

На основание чл.72, ал.1,т.1 и т.6 от Изборния кодекс и във връзка с Решение N:3524 от 16.09.2016г. на ЦИК , при спазване на законоустановения кворум, Районната избирателна комисия-Благоевград

РЕШИ:

Определя общия брой на членовете на СИК, включително председател, зам.председател и секретар, съобразно броя на избирателите в съответните секции, находящи се на територията на изборен район 01 Благоевград, както следва:

За секции с до 500 избиратели включително – 7 членове;

За секции с над 500 избиратели – 9 членове;

За подвижна СИК – 7;

Съгласно Методика за определяне съставите на СИК на територията на изборния район и всяка община в него /Приложение към решение 3524-ПВР/НР от 16.09.2016 на ЦИК/ при изчислителната процедура за разпределение на местата в СИК между парламентарно представените партии и коалиции , не следва да се включва състава на ПСИК.

Моля , гласувайте!

При проведеното гласуване ЗА гласуваха всички присъстващи членове.

Настоящото решение бе прието с 15 гласа ЗА и без ПРОТИВ.

Мартин Бусаров: Колеги имаме вече решение 3.

По втора точка:

М.Бусаров:

Колеги, в проекта за дневен ред приехме да разгледаме решение за формирането на единните номера на секциите в изборния район.

Обаче, смятам да предложа да оставим това решение за следващото заседание, за да се направи от отговорниците по общини детайлна проверка, дали има номера на секции , в заповедите за образуването им, които се прескачат, и да се обобщи информация с точния брой секции във всяка община. Знаете,че някъде има прескачане в номерата на секциите, и следва да сме внимателни в определянето на единните номера.

Предлагам с протоколно решение да възложим на отговорниците по общини да изготвят тази справка за следващото заседание и да отложим гласуването по тази точка.

Гласуваха 15 ЗА, ПРОТИВ няма.

Втора точка беше отменена за следващото заседание

По трета точка:

М.Бусаров:

Колеги, както знаете, за да си улесним дейността, можем да сформираме работни групи от специалисти.

В тази връзка, предлагам с протоколно решение да определим какви специалисти мислим да назначим, и колко броя.

В.Балев:

Предлагам да имаме експерт и трима-четирима сътрудници, ако имаме имена и сме провели разговор с някои от тях.

Нека са четири сътрудника.

Й.Симонски:

Колеги, аз мисля че експерт и трима сътрудника са достатъчни засега. Няма пречка обаче,ако се наложи с оглед на работата ни, да си вземем решение и да бъде назначен и друг още сътрудник.

Б.Петачка:

Колеги, имайте впредвид, че тези сътрудници ще ги ползваме и в изборната нощ. А имаме възможност да увеличим с още конкретно за изборната нош.

М.Бусаров:

Колеги, нека се спрем на един експерт и трима сътрудника.

Доколкото съм запознат имаме готовност днес още да назначим експерт и сътрудник.

Имам предложение да приемем протоколно решение за броя един на трима.

Гласуваха 15 ЗА, ПРОТИВ няма.

М.Бусаров:

Колеги , предлагам на вашето внимание проект за решение

Р4

ОТНОСНО: създаване на работни групи от специалисти за подпомагане на дейността на комисията

На основание чл.72, ал.1,т.1 от Изборния кодекс и във връзка с Решение N:3377 от 16.08.2016г. на ЦИК , при спазване на законоустановения кворум, Районната избирателна комисия-Благоевград

РЕШИ:

Създава работна група в състав:

Антоанета Кирилова Богданова – експерт към РИК Благоевград, който да подпомага дейността на комисията.

Експертът към Районната избирателна комисия – Благоевград да изпълнява своите задължения за периода от 21.09.2016г. до 14 дни включително от обявяване на резултата от изборите за президент и вицепрезидент насрочени на 06 ноември 2016г, съгласно „Правила за дейността на експерти и сътрудници, подпомагащи дейността на РИК, във връзка с изборите за президент и вицепрезидент и национален референдум на 06.11.2016г.“

Определя месечно възнаграждение на експерта съгласно Решение N:3377 от 16.08.2016г. на ЦИК , в размер на 610 лева.

Заверено копие от решението да се изпрати на Областен управител на Област с административен център Благоевград за сключване на граждански договор с определените в настоящото решение лица.

Моля , гласувайте!

При проведеното гласуване ЗА гласуваха всички присъстващи членове.

Настоящото решение бе прието с 15 гласа ЗА и без ПРОТИВ.

Мартин Бусаров: Колеги имаме вече решение 4.

Колеги , предлагам на вашето внимание проект за решение

Р5

ОТНОСНО: създаване на работни групи от специалисти за подпомагане на дейността на комисията

На основание чл.72, ал.1,т.1 от Изборния кодекс и във връзка с Решение N:3377 от 16.08.2016г. на ЦИК , при спазване на законоустановения кворум, Районната избирателна комисия-Благоевград

РЕШИ:

Създава работна група в състав:

Радослав Александров Кръстев – технически сътрудник към РИК Благоевград, който да подпомага дейността на комисията.

Техническият сътрудник към Районната избирателна комисия – Благоевград да изпълнява своите задължения за периода от 21.09.2016г. до 14 дни включително от обявяване на резултата от изборите за президент и вицепрезидент насрочени на 06 ноември 2016г, съгласно „Правила за дейността на експерти и сътрудници, подпомагащи дейността на РИК, във връзка с изборите за президент и вицепрезидент и национален референдум на 06.11.2016г.“

Определя месечно възнаграждение на техническия сътрудник съгласно Решение N:3377 от 16.08.2016г. на ЦИК , в размер на 420 лева.

Заверено копие от решението да се изпрати на Областен управител на Област с административен център Благоевград за сключване на граждански договор с определените в настоящото решение лица.

Моля , гласувайте!

При проведеното гласуване ЗА гласуваха всички присъстващи членове.

Настоящото решение бе прието с 15 гласа ЗА и без ПРОТИВ.

Мартин Бусаров: Колеги имаме вече решение 5.

По четвърта точка:

М.Бусаров:

Колеги в точка доклади по писма ще ви запозная с входящите документи.

\*Председателят изчете данните от входящия регистър на РИК.

По пета точка се обсъдиха организационни въпроси

Заседанието беше закрито в 19:00 часа.

Председател : подпис / Мартин Бусаров / Секретар: подпис / Мехмед Вакльов /